Die drie brandbestryders het verlede week gesterf terwyl hulle ’n brand in die Johannesburgse middestad probeer blus het.
Volgens hom moet Mashaba dus verantwoordelikheid vir die tragedie verlede week in die Bank of Lisbon-gebou neem. Een van die drie brandbestryders het uit die gebou na sy dood geval.
“Terwyl ek minister van polisie was, het ek vir hom gesê dat die geboue in die middestad in ’n haglike toestand is en gesluit moet word, maar hy het nie geluister nie,” het hy gesê en op sy beurt gekla omdat die burgemeester weer die blaam voor die deur van die ANC-beheerde provinsiale regering lê.
Die Eikendal Weintaufe het oor die jare heen ’n somer-familietradisie in die wynlande geword en vanjaar kan entoesiaste hulself oorgee aan ’n dag van pure landelike saligheid met uitsonderlike wyne, heerlike straatstalletjie-styl kos, speletjies, gelukkige trekkings en musiek deur die talentvolle Newton & Co.
Komplimentêre trekkerritte om ’n kykie te kry in al die wonderlike dele van dié goed geoliede wynplaas, druiwetrap en gholf-aksie by die dam, sal bydra tot ’n heerlike dag saam met jou familie.
Kaartjies vir die Eikendal Weintaufe-oeskarnaval sal op die dag by die hek beskikbaar wees en beloop R80 per persoon. Die koste sluit in ’n glas, proe uit die vat en al die vermaak vir die dag.
Maak seker jy kry ’n lekker plekkie voor die amptelike doop en proe van die nuwe Eikendal Chardonnay 2017 om 12:00.
Teen 35 kg weeg Porkchop omtrent soveel soos 'n Labrador, maar hy weet nogal hoe om sy gewig rond te gooi.
Hy wou van jongs af by sy baas inkruip, en sy het toe selfs vir hom 'n soort oprit geprakseer aangesien varke nie vreeslik goed spring nie. Boonop het sy haar instap-klerekas vir hom in 'n kamer omskep: "Dit bied hom sy eie ruimte. Dis ook waar hy hou wanneer ek nie tuis is nie of wanneer hy kwaad is vir my."
Eenkeer, toe sy by die werk was, het Porkchop self sy oprit van eenkant teen 'n kamermuur af tot teen die kooi geskuif sodat hy by 'n boks Cheerios wat sy op die bed gelos het, kon uitkom. Dié versoete graankos is van sy gunstelingvreetgoed.
En helaas, op 'n kol besluit Caitlyn toe hoewel Porkchop skaflik met honde oor die weg, verveel hulle hom ook dikwels. Hy moes dus 'n maat van sy eie spesie kry.
'n Vriendin van haar ma het toevallig ook 'n miniatuurvarkie genaamd Tulip aangeneem en so reël Caitlyn-hulle toe dat die twee by 'n troeteldierskou afhaak, kompleet met 'n aandpak vir die bruidegom en sluier vir die bruid en troumarsmusiek.